Pressemelding
Tjuvholmen, 7. februar 2014

**THE THIEF stjeler Europas hjerter**

**Den europeiske reiselivsbransjen kåret de beste markedsførerne under HSMAI Europe Awards i London. THE THIEF tok to priser med hjem og ble hedret som rollemodeller i innholdsmarkedsføring innen egen bransje.**

Denne uken samlet den europeiske reiselivsbransjen seg i London for å hedre sine egne. I konkurranse med hundrevis av høyt rangerte europeiske topphoteller og destinasjoner var det en norsk nykommer som ble nattens dronning og tok to priser med hjem. THE THIEF vant gull i «Content Marketing of the Year» og kommunikasjonssjef Siri Løining Kolderup ble utnevnt til en av bransjens «Top 20 Extraordinary Minds in European Travel and Hospitality» under HSMAI Europe Awards. .

*- THE THIEF har klart å utnytte den valgte markedsposisjoneringen med en solid strategisk føring og videre ned til den taktiske markedsaktiviteten. Dette er relativt lett å snakke om, men vanskelig å gjennomføre, sier juryleder Bård Tronvoll, professor ved Høyskolen i Hedmark.*

Tronvoll og hans kollega i juryen, professor Phil Klaus ved Brunel University i London, mener markedsføringsprisen og utnevnelsen til Siri Løining Kolderup går hånd i hånd.

* *Løining Kolderup har tatt sats og skapt en hotellopplevelse som er unik i verdenssammenheng. Hun er visjonær, har guts og mot som er til etterfølgelse for kommunikasjonssjefer over hele verden. Bravo! begrunner Klaus.*

**To nordmenn på topplisten**

I tillegg til de to prisene til THE THIEF fikk også Eivind Roald, Executive Vice President Sales and Marketing i SAS, en plass på Topp 20-listen sammen med Løining Kolderup. Thief Executive Officer Jarle Moen er ydmyk over prisdrysset.

* *Tilliten fra gjestene og anerkjennelsen fra våre kollegaer betyr mye for oss. Nå er første kapittel skrevet. Vi lover at vi skal fortsette med å ta modige, overraskende valg, sier Moen.*

Løining Kolderup trekker frem THE THIEFs mange bidragsytere og partnere for å forklare ”tyveformelen”.

*- THE THIEF er en historie om en dristig idé som vokste til å bli et hotell, fylt med bidrag fra designere, kunstnere, musikere og hotellmedarbeidere som brenner for å levere den beste hotellopplevelsen. Prisene deler vi med alle som har bidratt til å skape en ny hotellmerkevare.*

For mer informasjon, kontakt:
Jarle Moen, Thief Executive Officer
Mobil: +47 924 62 010 Email: jarle.moen@thethief.com

Siri Løining Kolderup, Kommunikasjonssjef
Mobil: +47 480 98 814 Email: siri.loining@thethief.com